CELEX: 52020JC0006
Language: sk
Date: 2020-03-25
Title: Spoločný návrh ODPORÚČANIE RADY EURÓPSKEJ RADE k prijatiu rozhodnutia, ktorým sa určujú strategické ciele Únie, ktoré sa majú plniť prostredníctvom akčného plánu EÚ pre ľudské práva a demokraciu v období rokov 2020 – 2024

EURÓPSKA KOMISIA
            V Bruseli25. 3. 2020
            JOIN(2020) 6 final
            2020/0047(NLE)
            Spoločný návrhODPORÚČANIE RADY EURÓPSKEJ RADE
            k prijatiu rozhodnutia, ktorým sa určujú strategické ciele Únie, ktoré sa majú plniť prostredníctvom akčného plánu EÚ pre ľudské práva a demokraciu v období rokov 2020 – 2024
            
               
         
         
            
               DÔVODOVÁ SPRÁVA
            
            
            
               1.Vonkajšia činnosť Únie má byť zameraná na plnenie cieľov stanovených v článku 21 Zmluvy o Európskej únii, ktoré sa týkajú demokracie, právneho štátu, všeobecnosti a nedeliteľnosti ľudských práv a základných slobôd.
            
            
            
               2.Komisia a vysoký predstaviteľ preto Rade navrhujú, aby Európskej rade odporučila prijať rozhodnutie Európskej rady, ktorým sa určujú strategické záujmy a ciele Únie podľa článku 22 ods. 1 Zmluvy o Európskej únii prostredníctvom akčného plánu EÚ pre ľudské práva a demokraciu na obdobie rokov 2020 – 2024. Týmto rozhodnutím nie je dotknuté rozdelenie právomocí a nedotýka sa ani rozhodovacích postupov podľa zmlúv. Hlasovanie kvalifikovanou väčšinou tak, ako sa v súčasnosti uplatňuje, takisto nie je dotknuté týmto rozhodnutím.
            
            
            
               3.V akčnom pláne sa určujú sledované ciele a konkrétne opatrenia, ktoré by sa v rámci vykonávania akčného plánu mali prijať. Prijatím rozhodnutia Európskou radou by sa poskytol rámec umožňujúci určiť konkrétne návrhy opatrení alebo pozícií, ktoré má Únia prijať pri plnení cieľov týkajúcich sa ľudských práv a demokracie, a uľahčiť identifikáciu prostriedkov, ktoré Únia a členské štáty venujú týmto cieľom.
            
            
            
            
               
            
               Spoločný návrh
            
            
               ODPORÚČANIE RADY EURÓPSKEJ RADE
            
            
               k prijatiu rozhodnutia, ktorým sa určujú strategické ciele Únie, ktoré sa majú plniť prostredníctvom akčného plánu EÚ pre ľudské práva a demokraciu v období rokov 2020 – 2024
            
            
            
               Vysoký predstaviteľ Únie pre zahraničné veci a bezpečnostnú politiku v oblasti spoločnej zahraničnej a bezpečnostnej politiky a Komisia v iných oblastiach vonkajšej činnosti Rade navrhujú, aby Európskej rade odporučila prijať rozhodnutie podľa článku 22 ods. 1 Zmluvy o Európskej únii.
            
            
            
               Rade sa navrhuje, aby Európskej rade odporučila prijatie návrhu rozhodnutia Európskej rady pripojeného k tomuto návrhu.
            
            
            
         
         
      
    ---documentbreak--- 
      
         
               EURÓPSKA KOMISIA
            V Bruseli25. 3. 2020
            JOIN(2020) 6 final
            PRÍLOHA
            k spoločnému návrhu
            ODPORÚČANIA RADY EURÓPSKEJ RADE
            k prijatiu rozhodnutia, ktorým sa určujú strategické ciele Únie, ktoré sa majú plniť prostredníctvom akčného plánu EÚ pre ľudské práva a demokraciu v období rokov 2020 – 2024
            
               
         
         
            
               PRÍLOHA
            
            
            
               EURÓPSKA RADA
            
            
               so zreteľom na Zmluvu o Európskej únii, a najmä na jej článok 22 ods. 1,
            
            
               so zreteľom na odporúčanie Rady,
            
            
               keďže:
            
            
               (1)Činnosť Únie na medzinárodnej scéne by sa mala riadiť zásadami, ktoré podnietili jej vznik, rozvoj a rozširovanie; zásadami, ktoré hodlá presadzovať aj v ostatných častiach sveta: demokracia, právny štát, univerzálnosť a nedeliteľnosť ľudských práv a základných slobôd, zachovávanie ľudskej dôstojnosti, rovnosť a solidarita a dodržiavanie zásad Charty Organizácie Spojených národov a medzinárodného práva.
            
            
               (2)Rozhodnutia Európskej rady o strategických záujmoch a cieľoch Únie by sa mali vzťahovať na spoločnú zahraničnú a bezpečnostnú politiku a na ostatné oblasti vonkajšej činnosti Únie. Tieto rozhodnutia sa môžu týkať vzťahov Únie s konkrétnou krajinou alebo regiónom, alebo môžu byť tematicky zamerané.
            
            
               (3)Komisiou a vysokým predstaviteľom navrhnutý akčný plán pre ľudské práva a demokraciu má za cieľ posilniť vedúce postavenie Únie pri presadzovaní a ochrane ľudských práv a demokracie na celom svete, stanoviť ambície, vymedziť priority činnosti a vykonávania, maximalizovať úlohu Únie v celosvetovom meradle prostredníctvom rozšírenia súboru nástrojov v oblasti ľudských práv a podporovať jednotnú a prepojenú EÚ presadzovaním účinnejších a súdržnejších opatrení.
            
            
               (4)Plnenie uvedených cieľov sa uskutoční v piatich vzájomne prepojených a vzájomne sa posilňujúcich akčných líniách: - ochrana a posilnenie postavenie jednotlivcov, budovanie odolných, inkluzívnych a demokratických spoločností, podpora globálneho systému pre ľudské práva a demokraciu, nové technológie: využívanie príležitostí a riešenie výziev, plnenie v spolupráci.
            
            
               (5)Je vhodné, aby sa akčný plán schválil rozhodnutím Európskej rady s cieľom umožniť Únii a členským štátom prijatie osobitných vykonávacích opatrení,
            
            
               PRIJALA TOTO ROZHODNUTIE:
            
            
               Článok 1
            
            
               1.Vonkajšia činnosť Únie v oblasti ľudských práv a demokracie má plniť tieto strategické ciele:
            
            
               ·posilnenie vedúcej úlohy EÚ pri presadzovaní a ochrane ľudských práv a demokracie na celom svete,
            
            
               ·stanovenie ambícií EÚ, určenie priorít činnosti a zameranie sa na vykonávanie,
            
            
               ·maximalizácia úlohy EÚ v celosvetovom meradle prostredníctvom rozšírenia súboru nástrojov v oblasti ľudských práv, jeho kľúčových nástrojov a politík,
            
            
               ·podpora jednotnej a prepojenej EÚ presadzovaním účinnejších a súdržnejších opatrení.
            
            
               2.
                     Ciele uvedené v odseku 1 sa plnia prioritne v oblasti ochrany a posilnenia postavenia jednotlivcov, budovania odolných, inkluzívnych a demokratických spoločností, podpory globálneho systému pre ľudské práva a demokraciu, nových technológií: využívanie príležitostí a riešenie výziev, a plnenie v spolupráci. Podrobné opatrenia na tieto účely sú stanovené v akčnom pláne pre ľudské práva a demokraciu, ktorý je pripojený k tomuto rozhodnutiu.
            
         
         
            
               Článok 2
            
            
               Akčný plán sa vzťahuje na obdobie rokov 2020 – 2024. Únia a členské štáty sprístupnia prostriedky potrebné na dosiahnutie cieľov stanovených v akčnom pláne.
            
            
               Článok 3
            
            
               Rada a Komisia za asistencie vysokého predstaviteľa zabezpečujú súlad medzi opatreniami prijatými v rámci vykonávania akčného plánu a ďalšími opatreniami v oblasti vonkajšej činnosti Únie.
            
            
               Článok 4
            
            
               Toto rozhodnutie nadobúda účinnosť dňom jeho prijatia.
            
            
               Článok 5
            
            
               Toto rozhodnutie sa uverejní v Úradnom vestníku Európskej únie.
            
            
               V Bruseli
            
            
            
               Za Európsku radu
                  predseda
               C. Michel